Държавен вестник, бр. 22, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  22
(4) Когато искането е направено от на­
стойник или попечител, копие от документа, 
удостоверяващ това му качество, се прилага 
към разписката. Когато искането е направено 
по реда на чл. 31а, ал. 3 и чл. 63а, ал. 5 ЗБЛД, 
към разписката се прилагат копие на съдебно 
решение за настаняване извън семейството и 
копие на положително становище на дирекция 
„Социално подпомагане“.
(5) Когато български гражданин заяви 
издаване на повече от един български личен 
документ и видът на услугата е различен, се 
разпечатват два броя заявления.
(6) Когато български гражданин заяви изда­
ването на свидетелство за управление на МПС 
(СУМПС) по реда на чл. 33, ал. 2 ПИБЛД 
заедно с друг български личен документ (лична 
карта и/или паспорт) в РУ на МВР при СДВР/
ОДМВР, служителят задължително разпечатва 
два броя заявления – за СУМПС и за лична 
карта и/или паспорт. 
(7) Разписката се съхранява от служителя, 
извършил отпечатването на заявлението.
Раздел II
Приемане на заявление
Чл. 6. (1) След попълване на заявлението 
и нанасяне на съответните корекции в него 
заявителят го представя на служителя заедно 
с приложените документи (в зависимост от 
заявения документ) съгласно ЗБЛД и ПИБЛД.
(2) При приемане на заявлението служителят:
1. чрез баркод четец (баркодът може да 
се въведе и ръчно) или чрез ЕГН на лицето 
визуализира заявлението на екран;
2. сравнява данните в заявлението с тези 
от НАИФ „НРБЛД“ и нанесените корекции 
с приложените към заявлението документи;
3. при констатирани несъответствия в данни­
те от дейност „Справки“ на НАИФ „НРБЛД“ 
прави справка и я разпечатва, нанася двете 
си имена, полага подпис и дата върху нея и я 
прилага към заявлението;
4. проверява приложена ли е вносна бележка 
за платена държавна такса по Тарифа № 4 за 
таксите, които се събират в системата на МВР 
по Закона за държавните такси (обн., ДВ, бр. 27 
от 1998 г.; изм., бр. 9, 33 и 78 от 1999 г., бр. 43, 
65 и 86 от 2000 г.; попр., бр. 27 от 2001 г.; изм., 
бр. 106 и 108 от  2001 г.; бр. 24, 34, 39, 106 и 
111 от 2003 г., бр. 15, 24 и 32 от 2004 г.; попр., 
бр. 36 от 2004 г.; изм., бр. 52 от 2006 г., бр. 16, 
и 21 от 2007 г.; попр., бр. 26 от 2007 г.; изм., 
бр. 32 и 75 от 2007 г., бр. 81 от 2008 г., бр. 27 
от 2009 г. и бр. 18 от 2010 г.);
5. регистрира заявлението с входящ номер в 
регистрационен дневник съгласно приложение 
№ 1, отбелязва входящия номер в заявлението 
и въвежда номера  в НАИФ „НРБЛД“;
6. попълва регистрационен талон съгласно 
приложение № 2.
(3) Когато изискуемите съгласно ЗБЛД 
и ПИБЛД документи не са приложени към 
заявлението, служителят приема заявлението, 
като на заявителя се дава 3-дневен срок за 
представянето им. На гърба на заявлението 
заявителят описва документите, които му е 
указано, че следва да представи, и се подписва 
за уведомяването му, че ако в 3-дневен срок не 
ги представи, преписката ще бъде прекратена. 
Прекратяването се отразява в регистрацион­
ния дневник, заявлението се изтрива в НАИФ 
„НРБЛД“ и преписката се архивира.
(4) Служителят предава документа за само­
личност, регистрационния талон и заявлението 
на служителя, извършващ дейността „Заснемане 
с цифрови устройства на лицето на заявителя, 
пръстовите му отпечатъци и подписа“. 
Раздел III
Заснемане с цифрови устройства на лицето на 
заявителя, пръстовите му отпечатъци и подписа
Чл. 7. (1) При осъществяване на дейност 
„Заснемане с цифрови устройства на лицето 
на заявителя, пръстовите му отпечатъци и 
подписа“ служителят чрез баркода или чрез 
входящ номер и дата на заявлението визу­
ализира данните от заявлението на екран и 
заснема с цифрови устройства необходимите 
съгласно заявения български личен документ 
биометрични данни – лицето на заявителя, 
пръстовите му отпечатъци и подписа, при 
спазване на разпоредбите на ЗБЛД и ПИБЛД.
(2) При снемане на пръстови отпечатъци се 
снемат отпечатъци от ляв и десен показалец.
(3) В случай че не може да се постигне 
необходимото качество, се снемат един отпе­
чатък от лявата ръка и един от дясната, като 
се спазва редът: среден, безименен, палец. 
(4) В случай че не се постигне необходимото 
качество, се снемат  два отпечатъка от едната 
ръка по посочения в ал. 3 ред. 
(5) В случай че не се постигне необходимото 
качество, се снема само един отпечатък. 
(6) В случай че не може да се постигне 
необходимото качество съгласно предходните 
алинеи, не се записват пръстови отпечатъци 
в паспорта. 
Чл. 8. (1) След снемане на биометричните 
данни служителят връчва регистрационния 
талон на заявителя и му връща документа за 
самоличност.
(2) Отложените заявления и заявленията, по 
които се очаква установяване на самоличност, 
се подреждат в отделни папки.
(3) Заявленията, при които самоличността 
на лицето не е установена, се прекратяват.
Чл. 9. Приети по реда на чл. 33, ал. 2 
ПИБЛД заявления за издаване на СУМПС в 
РУ на МВР при СДВР/ОДМВР се подреждат 
в папки и с опис и придружително писмо се 
изпращат на съответното звено „Пътна поли­
ция“ при СДВР/ОДМВР.